








MARWNAD 


Y NG DY o 


I'R DIWEDDAR 


TUHWNT I'R BWLCH.* 


ay yng o UY i 


Fy awen hoíf, ti genaist lawer gwaith 

I loni oriau fy naearol daith; 

Ti genaist gynt i waedlyd waith y cledd— 

I dwrf y byd a'i gyfnewidiol wedd; 
Prydferthwch anian a'i effeithiol swyn 

A. ddug o'th fynwes lawer pennill mwyn; 
Emynaist gannwaith â rhyw nefol flas 
Uwchben dyfnderoedd gwaredigol ras, 

Pan chwyddai'r mawl yn gynhes “Iddo Ef, 
Sy'n bywiocâu anthemau nef y nef. 

Ac wylaist allan alarcbau lu, 

Yn brudd adgofion am gyfeillion ct. 

Ond ow! daeth dydd y chwerwder chwerw iawn, 
I rwygo teimlad, ac ìi brofi dawn. 

Ow'r testun prudd sydd heddyw ger dy fron, 
Mae'n cau o'm mynwes bob rhyw deimlad llon. 
Mae enw'r gwr sy'n wrthddrych galar gân 

Yn llenwi'r teimlad ag ennynol dân. 

WanLnmiAMs Tuhwnt ŷr Bwlch sy'n enw i fod, 
Yn ngenau serch, dros amser maitli i ddod. 






















Yr hybarch WiLrIAMs! O na chawn, na chawn, 
Ennyniad byw o wir farddonol ddawn! 
Pe meddwn ar holl dafodiaethau'r byd, 
Rhy wan yn wir a fyddent oll y'nghyd, 
I roddi tafod i'm dirgelaidd gur, 
I dywallt allan ffrydiau hiraeth pur, 
Heb un marworyn- o'r ysbrydol dân 
A deimlai Dafydd yn cynhyrfu'i gân, 
Pan glywodd hynt y galanastra fu 
Ar ben Gilboa yn y dwthwn du, 
Pan syrthiodd Saul a'i feibion yn y gâd, 
A bloedd Philistia'n treiddio trwy y wlad. 
Rhyw gymhelliadau anorchfygol sydd 
I dynu'm telyn oddiar gangau'r gwŷdd, 
O barch i'r gwr a gerais flwyddau maith: 
Pa fodd y gwnaf? pa fodd y peidiaf chwaith? 

















* Buddugol yn Eisteddfod Madog. 

Daw rhagrith lofn, a gweniaith at eu gwaith, 
I foli mawrion mewn chwyddedig iaith, 
Gan ffugio teimlad â dyeithrol dân, 

Ni feddant ddeigryn i eneinnio'r gân. 

Ni raid i alar pur wrth weniaith byth, 

Ni raid i rinwedd wrth flodeuog druth: 
Pob gwagfawl geiriog fyddai yn sarhad 
Ar'goffadwriaeth ein cymydog mâd. 

Y gwir diaddurn a sicrha ei glod, 

A'i enw'n barchus dros flynyddau i dd'od: 
Ei garedigrwydd a'i rinweddol waith 
Ddarllena'n hŵyrion yn ein gruddiau llaith. 


Dych'mygaf weithiau mai rhyw freuddwyd prudd 
Yw hyn sy'n oeri fy ngwywedig rudd. 
A gredaf fod fy nghyfaill hoff ei wedd 
Yn mynwes oer y digyfeillach fedd? 
Breuddwydion nos a'i dygant ger fy mron— 
Ei estynedig law, a'i lygaid llon. 
Dychymyg gwyllt a'i cenfydd megys cynt, 
Yn dyfod heibio ar foreuol hynt. 
Ond och! paham, paham, ddych'mygion erch, 
Yr hoffwch gellwair â theimladau serch? 
Os lled obeithiaf ei fod etto'n fyw, 
Y bedd, y bedd, sy'n gwawdio gobaith gwyw. 
Os ceisiaf noddfa mewn anghofiant cudd, 
Y deigryn brwd fradycha'r fynwes brudd: 
O le i le 'rwyf yn ymwibio'n wan, 
Ond hiraeth trwm a'm herlid y'mhob man. 
Yn swn y byd y ceisiaf esmwythâd, 
Ond gofid cudd sy'n chwerwi pob mwynhad: 
Os nad oes tristwch yn y fynwes hon, 
Ni wyr y byd pa beth yw blinder bron. 


Ddych'mygion ffowch! mae WiLLIAMs yn ei fedd, 
A chofio hyn sy'n egwanhau fy ngwedd. 
Ar rybudd byr ymadael wnaeth o'n plith, 
Yn nghanol dagrau rif y boreu wlith, 

O dynged ddofn! pa beth yw'm deall i 

I olrhain dyfnder dy ddirgelion di? 

Ai WinnrAMs oedd yr unig un drwy'r fro 
A ddofai raib yr angau ar ei dro? 

Paham na thôrwyd rhyw ysgellyn gwael, 
Ac nad arbedwyd y ffigysbren hael? 
Anfeidrol Dduw! ni cheisiaf ddeall hyn, 
Ymostwng wnaf yn nghanol dagrau'n llyn! 


Triugain mlwydd yn ol 'roedd teulu'n byw, 
Yn mynwes Mon, mewn llawnder o bob rhyw, 
Yn swn murmurawl y grisialaidd neint, 

A brysur dreiglent i wastadedd Ceint. 
Yn Tymnygors, mewn heddwch a mwynhad, 
Heb deimlo trais, ac heb lochesu brâd; 

A saith o blant yn obaith tad a mam, 

A gwenau'r nef i'w cyfarch ar bob cam. 

Pa le yn awr mae'r hoff rïeni hyn? 

Yn cydorphwyso dan briddellau'r glyn. 

Pa le mae'r plant? ni cheir ond un o'r saith 
Yn rhodio'r byd, heb gyrhaedd pen ei daith. 
Yr olaf un o'r rhai'n mewn bedd a roed 
Oedd WxinLrAMs hynaws, mewn addfedrwydd oed. 


Yn more'i oes ymadael wnaeth â Mon, 
Heb law i'w arwain ond Rhagluniaeth Ion. 
Ar fryniau Arfon teimlai ruddiau llaith, 
Wrth daflu golwg dros y Fenai faith, 

Ar wlad ei fam. Dych'mygai glywed llef 
Gweddïau taerion am eì lwyddiant ef. 

Nid oes ond profiad all amgyffred pwys 
Gweddïau tad a mam mewn pryder dwys. 
Ar hynt y dacth i derfyn y Traeth Mawr, 
A'i goelbren ef a fwriwyd yno i lawr. 

Ac yno'r oedd rhyfeddaf ŵr ei oes, 
Brynasai'r lle, a'i enw arno roes. 

Y craff foneddwr welai ger ei fron 
Elfenau mawredd yn yr alltud llon: 
Dyrchafai ef i anrhydeddus swydd, 

A'r llanc o Fon âi'n uwch o flwydd i flwydd. 
Deheulaw oedd i Madoc fawr ei hun, 
Roedd clod y naill a lles y llall yn un. 
Pan dynai'r Morglawdd sylw yr holl wlad, 
Ni wyddai ef am awr o esmwythâd: 

Prin y goddefai i'w amrantau gau 

Gan bwys gofalon trymion yn amlhau. 
Pan sychai'r olew ar y peiriant mawr 

Fu'n cloi y dyfnfor yn ei lid i lawr— 
Pan godai gweithwyr fil ou llais y'nghyd 
Am gael i'w llaw eu dognau yn eu pryd, 
Ei eiriau fu fel olew ar y dôn, 

Bu'n porthi gobaith ag areithiau llon. 
Llefarai'n deg â'i lon heddychol iaith, 
Dystawai'r dorf, dychwelent at eu gwaith. 
A Madoc fawr, ar fin y fythol oes, 
Gofalon fil yn nwylaw WILLIAMS roes, 
Bu'n gwylio drostynt oll o flwydd i flwydd, 
Nes ciliai gwyll o flaen heulwenau llwydd. 
I'w ymddiriedaeth ffyddlawn iawn a fu, 
Mewn d'ryswch blin, dan lawer cwmwl du: 
A daeth i ben a'i holl orchwylion maith, 
Trwy lafur blin, a lludded llawer taith. 
Holl deulu Madoc a'i mawrhant yn wir, 
Gan deimlo'u dyled i'w wasanaeth hir; 

A chydnabyddant yn barhaus, heb gel, 

Eu mawrion rwymau i'w ymroddol sel. 
Caiff enw WiLLIAMs yn y teulu fod 

Tra pery enw Madoc yn ei glod. 

Fawledig WILLIAMS! pa ryw ddynol ddawn 
I'r dianedig rydd ei ddarlun llawn? 
Fy llygaid llaith a welant ger fy mron 
Arluniad celfydd o'i wynebpryd llon. 
Roedd rhyw deleidrwydd yn ei hawddgar bryd, 
A cheinion dyndod gwrddent yno y'nghyd: 
Ac yno'r oedd yr elfen hôno sy'n . 
Chwanegu tegwch at holl degwch dyn; 
Yn taenu harddwch ar y gruddiau hardd, 
Sy'n mhell uwchlaw darluniad awen bardd; 
Nawseiddiad esmwyth o gudd-deimlad byw, 
Neu adlewyrchiad o rinweddau yw. 
Ond ni cheir yma ond allanol wedd 
Yr hyn sy'n gorwedd yn y dystaw fedd. 
Ni welir yma ond y marwol fwch 
Sy'n awr yn brysio i'w gyntefig lwch. 
Dymunwn ddawn i lawn ddarlunio i'r 
Ddyfodol oes y perl fu ynddo'n hir. 
Nid oedd serchowgrwydd gwedd ond arlun gwan ì 
O ragoriaethau yr ysbrydol ran: 
Yno yr oedd gorseddfa llawer dawn, 
A chymhleth teg o amrywiaethau llawn. 
Nid dyfnder dysg, nac awenyddol dân, 
Oedd godidowgrwydd gwron hoff ein cân. 
Nid nerth dychymyg na threiddgarwch llym, 
Oedd prif elfenau ei guddiedig rym; 
Ond teimlad cryf yn twymno calon goeth, 
Cyfiawnder tyner, a thosturi doeth. 
Rhinweddau lawer drigent yno 'nghyd, 
O darddiad uwch na bonedd goreu'r byd; 
A. blodau teg o'r baradwysaidd ardd 
A beraroglent drwy ei fuchedd hardd. 


Fe anwyd rhai i bendefigaidd urdd, 
Yn etifeddion llydain erwau fyrdd; 
” Ac unig fawredd rhai a gafwyd drwy 
Wroldeb, dawn neu raib, eu tadau hwy: 
Ond gwell yw clod y dyfal wron sy 
Yn gweithio'i ffordd drwy anhawsderau lu; 
A chalon gywir yn dyrchafu'n hyf, 
Heb lethu'r gwan, ac heb fradychu'r cryf. 
Anela hwn yn union at y nôd, 
O gylchoedd dinod i ben pinacl clod; 
A. gwyn ei fyd, os cydnabydda'n iawn, 
Y Duw a'i cododd i anrhydedd llawn, 
Un felly oedd ein cyfaill a goffawn, 
Mown teimlad coeth a boneddigaidd ddawn: 
Fe haeddai'n gyfiawn bob anrhydedd ga'dd, 
Gorwedda'i barch yn esmwyth ar bob gradd. 
Ei uchel urdd a'i bendefigaidd foes 
A'i dug i blith enwogion pena'r oos; 
Er hyn i'r gwreng parhaodd mogys& brawd, 
Yn mysg boneddwyr nid anghofiai'r tlawd: 

Tr isel frawd ostynai barod law, 
Heb oer ddyeithrwch i'w ddychrynu draw. 


Y Goruchwyliwr tyner fydd mewn co', 
A'i enw'n hir eneinnir yn ein bro. 
Ar lawer aelwyd bydd am dano son, 
Drwy 'stad y Gesail, a Thregenan Mon: 
'Tenantiaid y JMadogion bob yr un, 
Heblaw y llu o'i ddeiliaid ef ei hun, 
A hoffant adrodd etto wrth eu planf 
Ei dymher fwyn, a'i gymwynasau gant. 
Ni throes erioed dyddynwr gwan o'i dir, 
Ar dymmor caled cydoddefai'n hir; 
'Rwy'n hêrio'r byd i nodi unrhyw dro 
Bu'n dïal ar un dyn o fewn y fro. 
Er cael ei brofi gan aml un trahaus, 
“Dim dïal” oedd ei arwyddair parhaus. 
Yn llwyddiant ei gym'dogion llawenhâi, 
Ac yn eu haflwydd teimlo'n ddwys a wnai. 


Anaml y ceir mewn haeledd pur eì ail, 
Cyn rhifo'i roddion, rhifwn rif y dail. 
Ei gedion hael parhaent o flwydd i flwydd, 
A'r cwyn ni wyddai a olrheiniai'n rhwydd. 
Wrth roi i'r tlawd y byddai wrth ei fodd, 
A'i siriol wên oedd yn melysu'r rhodd. 
Pan clywai clust, ei wir fendigo wnaed, 
Carai'r anghenog glywed swn ei draed: 
Pan glywai gŵyn, ymwared oedd gerllaw, 
A chymhorth parod o'i haeìionus law, 
Pa angen sy am blanu'r helyg prudd, 
Na'r ywen werdd, i wylo nos a dydd 
Uwchben ei fedd? Pe pallai'r gwlith a d'od 
I wylo ar fedd ein cyfaill pur ei glod, 
Ceid dagrau gwlad i feithrin ar ei fedd 
Barhaus wyrddlesni, heb edwino'i wedd. 
Pa angen sydd am fynor golofn hardd, 
Na marwnad gywrain gan ddaearol fardd? 
Gwahodder at ei fedd y weddw brudd, 
Ac yn ei llaw'r amddifad llwyd ei rudd: 
Doed y trueiniaid o holl gonglau'r plwy', 
Doed llu ar lu o Drefífys gyda hwy; 
Nesaed tylodion o Benmorfa draw, 
Fu'n cael elusen o'i haelionus law, 
Ei glod a geid mewn llythyrenau byw ' 
Ar ruddiau cannoedd o dylodion gwyw, 
Digon i ddenu holl gybyddion gwlad 
I droi yn hael er mwyn y fath goffâd. 
Cofadail yw na ddichon aur y byd, 
Na chyfoeth dirfawr y ddwy India 'nghyd, 
Bwrcasu ei bath. Fe'i gwnaed gan Dduw ei hun 
I roi anrhydedd ar haelioni dyn. 
Pa beth, wrth hon, yw 'r maen sy'n adrodd hynt 
Rhyfelwyr gwaedlyd, a'u concwestau gynt? 

Mwy ffyddlon gyfaill nag efe ni chaid 
I addysg rhydd, heb lyffetheiriau plaid: 
Cefnogai ddysg, ymdrechai'n hyf er dwyn 
Y werin oll i deimlo'i nerthol swyn. 
Ffìeiddiai'r dyb fod t'w'llwch unrhyw oes 
Yn meithrin rhinwedd, nac yn puro moes: 
Dadleuai'n hyf fod rhoi i'r werin ddysg 
Yn bwrw hadau rhinwedd yn eu mysg. 
Dyrchafai dlodion drwy ei addysg rhad, 
Maethai athrylith yn mysg plant y wlad. 
Pan oeddwn ieuanc, hoffai'm llygaid hyn 
Awyddus syllu mewn dystawrwydd syn, 
Pan welwn ef, boneddwr goreu'r wlad, 
Yn rhoddi tro at fwthyn tlawd fy nhad; 
A chofiaf byth y teimlad dan fy mron 
Pan droai ataf ei edrychiad llon; 
Pan soniai ef am fynu addysg im', 
Fy ofnau prudd a doddent oll yn ddim, 
Pan ymddedwyddai y boneddwr hael 
Mewn gweini cymhorth i fachgenyn gwael. 


Ni chwblhawyd ei arluniad llawn, 
Mae eito'n ol un linell brydferth iawn,— 
Ei ysbryd rhydd at bleidiau yn ein mysg, 
Mewn gwladol bynciau a chrefyddol ddysg. 
Arddelai un grefyddol blaid heb goll, 
A “Duw yn rhwydd” ddywedai wrthynt oll. g 


Yr hyn a gredai fel gwirionedd cryf, 

A garai'n drwyadl, a gefnogai'n hyf; 
Ond llwyr ddirmygai bob abwydyn byw 
A wisgai'n hyf anffaeledigrwydd Duw: 
Yn mysg yr âs, adwaenai rawn y ne', 
A charai wel'd y gwenith yn mhob lle: 
Efengyl bur a fedrai'n wir fwynhau, 
Derbyniai hi o unrhyw areithfâu. 


Nid oedd ein cyfaill yn berffeithrwydd oll, 
Caed, er ein galar, ynddo ambell goll: 
Nid oes un rhosyn teg heb ddalen wyw, 
Na dyn diball i'w gael ar dir y byw. 

Na foed i mi halogi enw bardd 

Trwy adgoffâu eithriadau buchedd hardd: 
Os myn eiddigwyr du arlwyo gwledd 

Ar frychau un sydd heddyw yn ei fedd— 
Os daw fy enaid i'w cyfrinach hwy, 

Yr enw DYN na rodder i mi mwy: 
Mae'r awen bur i feiau'r marw'n ddall, 
A mantell serch a guddia lawer gwall. 


Ni cheir mwynhad digymysg îs y rhod, 
Fe lecha gofid dan gysgodau clod: 
Yn mysg y drain y tyf rhosynau'r byd, 
Y chweg a'r chwerw brofir yma 'nghyd; 

Acer i'n cyfaill weled gwên y byd, 

Nid mwyniant perffaith gafodd ynddo i gyd: 

Rhoed croes gyffyriau wermod chwerw iawn 

I gyfansoddi ei gwpanaid llawn. 

Ond yn mhob trallod cafodd ryfedd nerth 

I sugno cysur o annhraethol werth: 

At orsedd nef y troai gyda blas 

I geisio yno gyfamserol ras. 

Ni chwiliodd un o fewn terfynau'r wlad 

Fwy nag efe ar lyfr ei ddwyfol Dad. 

Hon addewidion yr ysgrythyr lân 

Yn nhŷ ei bererindod oedd ei gân. 

Ffynhonau'r saint, a'u ffrydiau mawr eu rhin 

Oedd ei ddyddanwch yn y dyddiau blin: 

Dychymyg byw sydd etto'n gwel'd y lle 

Y plygai 'lin yn wyl gor bron y ne'; : 

Lle llifai dagrau heillt y fynwes ddofn 

O gymysg deimlad gobaith, ffydd, ac ofn. 

Nid gwag ddefodau, na rhinweddau chwaith, 

Oedd sail ei obaith am y gwynfyd maith: 

Fe wyddai'n dda nad oedd un noddfa glyd 

Ond yn yr Iawn roed dros gamweddau'r byd. 
Tuhwnt i'r Bwlch! mae'r olwg arnat ti 

Yn newydd archoll yn fy mynwes i: 

Pob peth o'th gylch sy'n para etto'n hardd, 

Yr eang dŷ, a'r berlysieuog ardd. 

Ymleda'r llawryf dros dy deg rodfeydd, 

A phyncia'r adar yn dy blanhigfeydd: 

Ond mae yr un fu'n trefnu'r oll o'r rhai'n— 

Fu'n ymbleseru yn eu cynnydd cain? 

Mae'r neuadd hoff yn llawn o radau'r ne', 

A rhad Rhagluniaeth sy'n addurno'r lle: 

Ond mae yr un fu yno flwyddau hir 

Yn llenwi'r lle â'i garedigrwydd gwir? 

Gwag, gwag yw lle yr anwyl un a fu 

Yn enghraifft byw o ragoriaethau lu. 


O foreu du! pan roed ei farwol ran 
Mewn unig gell yn mynwes oer y llan— 
Pan araf deithiai yr orymdaith ddu 
Iw hebrwng yno yn alarus lu: 

'Tywalltai gwlad ei phrudd wylofus lef 

Yn ufudd deyrnged i'w deilyngdod ef: 
Gwreng a bonheddig lanwent yr holl ffyrdd, 
Esgorai tristwch ar och'neidiau fyrdd: 
Wylai y baban bach heb wybod pa'm, 

A'i ddagrau byw atebent ddagrau'i fam! 
Tyr'd, awen drist, rho dro uwchben ei fedd, 
Ah! dyma'r fan lle'r huna mwy mewn hedd. 
Sychwyd ffynhonau glân ei ddagrau prudd, 
Rhedodd y deipryn olaf dros ei rudd. 
Oerodd y galon lawn o deimlad pur, 

Mae'r dyner fron heb deimlad fel y dur; 

Mae'r gruddiau hawddgar, a'r gynhesol wedd, 
Mor oer a'r mynor sy'n addurno'r bedd: , 
Mae'r glust fu'n gwrando cwyn, a'r llaw fu'n rhoi, 
A'r llafar beiriant wedi eu cydgloi: 

Eu hagor mwy nis gall allweddau'r byd, 
Rhaid gadael WILLIAMS yn ei fedd yn fud. 
Tynghedaf chwi, breswylwyr mân y glyn, 

I arbed llwch yr hoff weddillion hyn: 
Tynghedaf chwithau, wyntoedd, yr un wedd, 
Na chwaloch ddeigryn byth oddiar ei fedd; 
Ac na chythrybloch yr och'neidiau trwch 
Fo'n cydymdroì uwchben ei werthfawr lwch. 


Cn AFR Cd SIOE 


Ffarwel! ffarwel! troi ymaith raid i mi, 
Fy nghyfaill hoff, ffarwel! ffarwel i ti! 
Daw 'stormydd brochus yn ngherbydau'r ne' 
I drystio dros y cysegredig le; 
Chwyth udgorn cryg y daran drwy y nen, 
Ond cysgu gei dy felus hŵn i ben; 
Nes delo awr yr ogoneddus wŷs 
I alw o'r bedd i wledd y nefol lys: 
Pan seinio udgorn Duw yr olaf ddydd, 
Daw carcharorion angau oll yn rhydd. 


Tw unig fab y byddo pob rhyw rad 
I efelychu holl rinweddau'i dad. 
Bendithion fyrdd fo i'w weddwedig Ann, 
A Duw ei thadau fyddo iddi'n rhan: 
Os collodd un fu iddi'n hir fwynhad, 
Caiff lechu dan dosturi dwyfol Dad. 
Y Duw fu'n rhoddi i'w hynafiaid nerth, 
A'i dalio hi i ddringo'r tyle serth, 
Nes myn'd i'r wlad sy'n wynfyd pur i gyd, 
I blith y rhai a garai yn y byd: 
Cânt etto uno yn anfarwol lu, 
Heb ofni'r bedd, na dyrnod angau du, 
Mewn deildai teg ar lân yr afon glir, 
Sy'n araf dreiglo drwy y nefol dir, 
I ail fyn'd dros holl daith yr anial cras, 
A chydryfeddu gwyrthiau dwyfol ras. 


SVAN JONES, ARGRAFFYDD, DOLGELLAU. 





